cyanic-selkie/wikianc huggingface dataset:
ভারত কর্তৃক গোয়া দখল
গোয়া বিরোধ মেটাতে কূটনৈতিক প্রচেষ্টা
১৯৫৬ সালে ফ্রান্সে অবস্থানরত পর্তুগিজ রাষ্ট্রদূত মার্সেলো ম্যাথিয়াস তৎকালীন পর্তুগিজ প্রধানমন্ত্রী আন্তোনিও ডি অলিভেইরা সালাজারকে গোয়ার ভবিষ্যত নির্ধারণের জন্য সেখানে একটি গণভোটের আয়োজনের পক্ষে যুক্তি দেন। যদিও এই প্রস্তাব প্রতিরক্ষা ও পররাষ্ট্রমন্ত্রীরা প্রত্যাখ্যান করেছিলেন। ১৯৫৭ সালে রাষ্ট্রপতি পদপ্রার্থী জেনারেল হাম্বারতো ডেলগাডো গণভোটের দাবির পুনরাবৃত্তি করেছিলেন।
প্রধানমন্ত্রী সালাজার গোয়ায় পর্তুগালের উপস্থিতির বিরুদ্ধে সশস্ত্র পদক্ষেপে ভারতের ইঙ্গিত হুমকিতে শঙ্কিত হয়ে প্রথমে যুক্তরাজ্যকে মধ্যস্থতা করতে বলেন। তারপর ব্রাজিলের মাধ্যমে প্রতিবাদ করেন এবং অবশেষে জাতিসংঘের নিরাপত্তা পরিষদকে হস্তক্ষেপ করতে বলেন। ভারতে মার্কিন রাষ্ট্রদূত জন কেনেথ গালব্রেথ ভারত সরকারকে একাধিকবার সশস্ত্র সংঘাতের পরিবর্তে মধ্যস্থতা ও ঐক্যমতের মাধ্যমে শান্তিপূর্ণভাবে সমস্যার সমাধান করার জন্য অনুরোধ করেছিলেন।
১৯৬১ সালের ২৪ নভেম্বর ভারতীয় বন্দর কোচি এবং পর্তুগিজ-অধিকৃত দ্বীপ আনজিদিভের মধ্য দিয়ে যাওয়া একটি যাত্রীবাহী নৌকায় পর্তুগিজ স্থলসেনারা গুলি চালায়। যার ফলে একজন যাত্রী নিহত হয় এবং প্রধান প্রকৌশলী আহত হয়। পর্তুগিজরা মনে করেছিল যে, নৌকাটি একটি সামরিক দলকে দ্বীপে প্রবেশ করার উদ্দেশ্যে বহন করেছিল। ঘটনাগুলি গোয়ায় সামরিক পদক্ষেপের জন্য ভারতে ব্যাপক জনসমর্থন জোগাড় করে।
অবশেষে ১০ ডিসেম্বর সশস্ত্র অ্যাকশনের নয় দিন আগে নেহেরু প্রেসকে বলেছিলেন: "পর্তুগিজ শাসনের অধীনে গোয়া অব্যাহত রাখা একটি অসম্ভব চিন্তা"। তখন আমেরিকা ভারতকে সতর্ক করেছিল যে, গোয়ায় ভারতের সশস্ত্র কর্মকাণ্ড জাতিসংঘের নিরাপত্তা পরিষদে আনা হলে তা মার্কিন প্রতিনিধি দলের কাছ থেকে কোনো সমর্থন আশা করতে পারে না।
দাদরা ও নগর হাভেলির সংযোজন
ভারত ও পর্তুগালের মধ্যে শত্রুতা গোয়া দখল করার সাত বছর আগে শুরু হয়েছিল, যখন দাদরা এবং নগর হাভেলি ভারতের সমর্থনে একটি ভারতপন্থী বাহিনী আক্রমণ করে তা দখল করেছিল।
দাদরা এবং নগর হাভেলি ছিল দমন জেলার দুটি পর্তুগিজ ল্যান্ডলকড উপনিবেশ এবং সম্পূর্ণরূপে ভারতীয় ভূখণ্ড দ্বারা বেষ্টিত। তখন  দাদরা ও নগর হাভেলিতে শুধুমাত্র কয়েকজন পুলিশ ছাড়া কোনো পর্তুগিজ সামরিক ইউনিট ছিল না।
১৯৫২ সালেই ভারত সরকার দাদরা ও নগর হাভেলির বিরুদ্ধে বিচ্ছিন্নতামূলক পদক্ষেপ নেওয়া শুরু করে। তার মধ্য ব্যক্তি ও পণ্য পরিবহনে প্রতিবন্ধকতা সৃষ্টি করে। ভারতের এই কৌশলের ফলে গোয়াতে গভীর অর্থনৈতিক মন্দার সৃষ্টি হয়। সেখানলার বাসিন্দারা কষ্টে পতিত হয়। পরবর্তীতে স্থল ভ্রমণ বন্ধ রেখে সালাজার পর্তুগিজ ছিটমহলগুলির সাথে যোগাযোগের জন্য একটি নতুন বিমান সংস্থা প্রতিষ্ঠা করেছিলেন। ১৯৫৪ সালের জুলাই মাসে, গোয়ান্স ইউনাইটেড ফ্রন্ট, ন্যাশনাল মুভমেন্ট লিবারেশন অর্গানাইজেশন, ভারতের কমিউনিস্ট পার্টি, রাষ্ট্রীয় স্বয়ংসেবক সংঘ এবং আজাদ গোমান্তক দলের মত ভারতপন্থী বাহিনীগুলো ভারতীয় পুলিশ বাহিনীর সমর্থনে দাদরা ও নগর হাভেলির বিরুদ্ধে আক্রমণ শুরু করে। ২৮ জুলাই আরএসএস বাহিনী নারোলি থানা দখল করে।
আক্রমণের জবাবে পর্তুগিজ কর্তৃপক্ষ দাদরা ও নগর হাভেলিতে শক্তিবৃদ্ধি করতে ভারতীয় ভূখণ্ড অতিক্রম করার অনুমতি চায়, কিন্তু ভারত তাদের কোনো অনুমতি দেয়নি। ভারতীয় কর্তৃপক্ষ দ্বারা বেষ্টিত হয়ে নগর হাভেলিতে পর্তুগিজ প্রশাসক এবং পুলিশ বাহিনী ১৯৫৪ সালের ১১ আগস্ট ভারতীয় পুলিশ বাহিনীর কাছে আত্মসমর্পণ করে।
অ্যাডভান্সড ওয়্যারলেস সার্ভিসেস
অ্যাডভান্সড ওয়্যারলেস সার্ভিসেস বা এডাব্লউএস-১ (Advanced Wireless Services (AWS)) হচ্ছে ইউএমটিএস ব্যান্ড IV বা ইউএমটিএস ১৭০০ (তবে ইউএমটিএস ১৭০০/২১০০ নয়) যা একটি তারহীন টেলিযোগাযোগ স্পেক্ট্রাম ব্যান্ড যেটি মোবাইল ভয়েস, ডাটা সার্ভিস, ভিডিও এবং মেসেজিংয়ের জন্য ব্যবহৃত হয়। এটি মার্কিন যুক্তরাষ্ট্র, কানাডা, মেক্সিকো এবং চিলিতে ব্যবহৃত হয়। এটি পূর্বের মাল্টিপয়েন্ট মাল্টিচ্যানেল ডিস্ট্রিবিউশন সার্ভিসের কিছু স্পেক্ট্রামকে প্রতিস্থাপন করেছে। এটি দুই খণ্ডে মাইক্রোওয়েভ তরঙ্গ ব্যবহার করে : আপলিঙ্কে ১৭১০ থেকে ১৭৫৫ মেগাহার্জ এবং ডাউনলিঙ্কে ২১১০ থেকে ২১৫৫ মেগাহার্জ।
শ্যানন গ্যাব্রিয়েল
শ্যানন টেরি গ্যাব্রিয়েল (জন্ম: ২৮ এপ্রিল, ১৯৮৮) ত্রিনিদাদ ও টোবাগোয় জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে শ্যানন গ্যাব্রিয়েল মূলতঃ ডানহাতি ফাস্ট বোলার হিসেবে ভূমিকা রাখছেন। পাশাপাশি ডানহাতে ব্যাটিং করে থাকেন। ঘরোয়া ক্রিকেটে ত্রিনিদাদ ও টোবাগো ক্রিকেট দলের প্রতিনিধিত্ব করছেন।
ঘরোয়া ক্রিকেট
২৯ জানুয়ারি, ২০১০ সালে ত্রিনিদাদ ও টোবাগো ক্রিকেট দলের পক্ষে অভিষেক ঘটে তার। ২০০৯-১০ মৌসুমের আঞ্চলিক চারদিনের প্রতিযোগিতায় লিওয়ার্ড আইল্যান্ডসের বিপক্ষে প্রথম-শ্রেণীর ক্রিকেটে রিচার্ড কেলি’র সাথে বোলিং উদ্বোধন করেন। মালি রিচার্ডসকে আউট করে তিনি তার প্রথম উইকেট তুলে নেন। খেলায় তিনি ৪৬ রানে ২ উইকেট নিয়ে দলকে ৪৫ রানের জয়ে ভূমিকা রাখেন। এরপর থেকেই দলের বোলিং আক্রমণে প্রধান দায়িত্ব পালন করছেন।
খেলোয়াড়ী জীবন
মে, ২০১২ সালে ইংল্যান্ড সফরে রবি রামপাল নাকে আঘাত পাওয়ায় লর্ডসে স্বাগতিক ইংল্যান্ডের বিপক্ষে তার টেস্ট অভিষেক ঘটে। খেলায় ৮৬ রানের বিনিময়ে তিনি চার উইকেট পান। কিন্তু ঘাড়ে ব্যথা পাওয়ায় তিনি মাত্র পাঁচ ওভার বোলিং করেন ও ইংল্যান্ড সফলভাবে ১৯১ রানের জয়ের লক্ষ্যমাত্রায় পৌঁছে যায়। এরফলে সফর থেকে দেশে ফিরে আসতে বাধ্য হন ও তার স্থলাভিষিক্ত হন টিনো বেস্ট।
জেইল্যান্ড সেতু
জেইল্যান্ড সেতু ( Zeelandbrug   ) নেদারল্যান্ডসের দীর্ঘতম সেতু। সেতুত ইস্টার্ন সাহেল্ডটাকে অতিক্রম করেছে। এটা জেইল্যান্ড প্রদেশের দ্বীপপুঞ্জের অন্তর্গত স্চুয়ান-দুইভাল্যান্ড এবং নূরড-বেভেল্যান্ডকে সংযুক্ত করে। জেইল্যান্ড সেতু ১৯৬৩ এবং ১৯৬৫ সালের মধ্যে নির্মিত হয়েছিল। সমাপ্তির সময় এটি ইউরোপের দীর্ঘতম সেতু ছিল। এর মোট দৈর্ঘ্য ৫,০২২ মিটার, এবং এতে ৯৫ মিটারের ৪৮ টি স্প্যান, ৭২.৫ মিটারের ২ টি স্প্যান এবং ৪০ মিটার প্রশস্ত একটি চলমান সেতু রয়েছে। জেইল্যান্ড প্রদেশ সেতু নির্মাণের জন্য ঋণ গ্রহণ করেছিল। প্রথম ২৪ বছর ধরে টোল গ্রহণ করে ঋণ পরিশোধ করা হয়েছিল।
মৃত্যুঞ্জয় চৌধুরী
কর্মজীবন
২০২০ সালের অক্টোবরে, চৌধুরীকে ২০২০-২১ বিসিবি প্রেসিডেন্ট কাপের জন্য মাহমুদুল্লাহ একাদশ স্কোয়াডে নাম দেওয়া হয়েছিল। ২০২১ সালের ঢাকা প্রিমিয়ার ডিভিশন টি-টোয়েন্টি ক্রিকেট লীগে শাইনপুকুর ক্রিকেট ক্লাবের হয়ে ৩১ মে ২০২১ তারিখে তার টি-টোয়েন্টি অভিষেক হয়। ২০২১-২২ জাতীয় ক্রিকেট লীগে খুলনা বিভাগের হয়ে ৩১ অক্টোবর ২০২১-এ তার প্রথম-শ্রেণীর ক্রিকেটে অভিষেক হয়। ২০২১-২২ বাংলাদেশ ক্রিকেট লিগ ওয়ানডে টুর্নামেন্টে সেন্ট্রাল জোনের হয়ে ৯ জানুয়ারী ২০২২-এ তার লিস্ট এ অভিষেক হয়।
বালেশ্বর
বালেশ্বর (Balasore) ভারতের ওড়িশা রাজ্যের বালেশ্বর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে বালেশ্বর শহরের জনসংখ্যা হল ১৪৪,৩৭৩ জন। এর মধ্যে পুরুষ ৫১.০৬% এবং নারী ৪৮.৯৪%।
এখানে সাক্ষরতার হার ৮৮.০৯%। পুরুষদের মধ্যে সাক্ষরতার হার ৯১.৪৩% এবং নারীদের মধ্যে এই হার ৮৪.৬২%। সারা ভারতের সাক্ষরতার হার ৭৯.৫%, তার চাইতে বালেশ্বর এর সাক্ষরতার হার বেশি।
এই শহরের জনসংখ্যার ৮.২১% হল ৬ বছর বা তার কম বয়সী।
তফসিলি জাতি ও তফসিলি উপজাতি
তফশিলী জাতি (এসসি) ও তফসিলি উপজাতি (এসটি) আনুষ্ঠানিকভাবে ভারতের ঐতিহাসিক সুবিধাবঞ্চিত মানুষের জনগোষ্ঠী হিসাবে মনোনীত হয়েছে। শর্তাদি ভারতের সংবিধানে স্বীকৃত এবং গোষ্ঠীগুলির একটি বা অন্য বিভাগে মনোনীত করা হয়। ভারতীয় উপমহাদেশে ব্রিটিশ শাসনের বেশিরভাগ সময়কালে তারা অনুন্নত শ্রেণির হিসাবে পরিচিত ছিল।
আধুনিক সাহিত্যে, তফসিলি বর্ণগুলিকে মাঝে মধ্যে দলিত হিসাবে চিহ্নিত করা হয়, যার অর্থ সংস্কৃত ভাষায় "ভাঙ্গা / ছড়িয়ে ছিটিয়ে", এই শব্দটি অর্থনীতিবিদ, সংস্কারক, দলিত নেতা ও ভারতীয় সংবিধানের জনক বিআর আম্বেদারের দ্বারা জনপ্রিয় হয় (১৮৯১-১৯৫৬) এবং তিনি নিজেও একজন দলিত। থাম্ব|Percent of scheduled tribes in India by tehsils by census 2011 থাম্ব|Percent of scheduled tribes in India by tehsils by census 2011
জালাল আহমদ (রাজনীতিবিদ)
জালাল আহমদ বাংলাদেশের কুমিল্লা জেলার রাজনীতিবিদ ও মুক্তিযুদ্ধের সংগঠক যিনি তৎকালীন কুমিল্লা-১৯ আসনের সংসদ সদস্য ছিলেন।
প্রাথমিক জীবন
জালাল আহমদ কুমিল্লা জেলায় জন্মগ্রহণ করেন।
রাজনৈতিক জীবন
জালাল আহমদ ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-১৯ আসন থেকে সংসদ সদস্য নির্বাচিত হন।
লি দং-জুন
লি দং-জুন (이동준, Lee Dong-jun; জন্ম: ১ ফেব্রুয়ারি ১৯৯৭) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান হুন্দাই এবং দক্ষিণ কোরিয়া অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
লি দং-জুন ১৯৯৭ সালের ১লা ফেব্রুয়ারি তারিখে দক্ষিণ কোরিয়ার বুসানে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
দং-জুন জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।
মানিকলাল সিনহা
মানিকলাল সিনহা, (মানিকলাল সিংহ ) (১৩ জানুয়ারি ১৯১৬- ২১ মার্চ ১৯৯৪) একজন ভারতীয় প্রত্নতত্ত্ববিদ, লেখক, কবি, লোক-সংস্কৃতিবিদ, ঔপন্যাসিক এবং বিষ্ণুপুর উচ্চ বিদ্যালয়ের সহ শিক্ষক ছিলেন।  ১৯৫১ সালে বিষ্ণুপুরে  আচার্য যোগেশ চন্দ্র পুরাকীর্তি ভবন (জাদুঘর) এবং বঙ্গীয় সাহিত্য পরিষদ - বিষ্ণুপুর শাখা স্থাপন করার  প্রধান উদ্দোক্তা ছিলেন  ও প্রতিষ্ঠাতা সম্পাদক  ছিলেন। একজন প্রত্নতাত্ত্বিক, লেখক এবং ঔপন্যাসিক হিসেবে অবদানের জন্য ১৯৮৯ সালে বর্ধমান বিশ্ববিদ্যালয়  থেকে তিনি সাম্মানিক ডিলিট  উপাধি পান।
জীবনী
অমূল্যরতন সিনহা ও নারায়ণী দেবীর পুত্র মানিকলাল সিনহা, ১৯১৬ সালের ১৩ জানুয়ারি বিষ্ণপুরের কাছে জয়কৃষ্ণপুরে জন্মগ্রহণ করেন। ১৯৩৪ সালে, তিনি বিষ্ণুপুর হাই স্কুল (ইংরেজি মাধ্যম) থেকে ম্যাট্রিকুলেশন পাস করেন এবং তারপরে বাঁকুড়া খ্রিস্টান কলেজ থেকে আই.এস.সি। ১৯৩৬ সালের ১৬ জুন, সিনহাকে স্বদেশী আন্দোলন করার অপরাধে রাষ্ট্রদ্রোহের অভিযোগে জয়কৃষ্ণপুরে তার বাড়ি থেকে গ্রেফতার করা হয়। ওই দিন তাঁকে বিষ্ণুপুর জেলে রাখা হলেও পরের দিন অর্থাৎ ১৭ জুন সিনহাকে মেদিনীপুর কেন্দ্রীয় কারাগারে স্থানান্তর করা হয়। এরপর ৪ সেপ্টেম্বর তাকে আবার ময়মনসিংহের মাদারগঞ্জে বদলি করা হয়। শেষ পযর্ন্ত ২২ শে ডিসেম্বর ১৯৩৭ তিনি জেল থেকে মুক্তি পেয়েছিলেন। ১৯৩৮ সালে, তিনি জুঁই রানী সিনহাকে বিয়ে করেন এবং পরবর্তীতে ১৯৪২ সালে, তিনি কলকাতা বিশ্ববিদ্যালয় থেকে স্নাতক এবং স্নাতকোত্তর ডিগ্রি (১৯৪৫) লাভ করেন এবং বিষ্ণুপুর উচ্চ বিদ্যালয়ে সহকারী শিক্ষক হিসেবে যোগদান করেন। তিনি শিক্ষকদের প্রশিক্ষণ, বিটি প্রশিক্ষণ গ্রহণ করেন ১৯৫২ সালে ডেভিড হেয়ার ট্রেনিং কলেজ থেকে। ৭৮ বছর বয়সে, মানিকলাল সিনহা বাড়িতে বার্ধক্যজনিত শারীরিক অসুস্থতার কারণে মারা যান। ২০১৬ সালে, এসডিও, বিষ্ণুপুর এবং বাঁকুড়ার ডিএম, বিষ্ণুপুর এবং বাঁকুড়ায় তাঁর ১০১ বছর জন্মদিন উদযাপনের জন্য কয়েকটি অনুষ্ঠানের আয়োজন করেছিলেন।
মানিকলাল সিনহা ও জুঁই রানী সিনহার পাঁচ ছেলে। তাদের মধ্যে প্রদীপ কুমার সিনহা এবং প্রণব কুমার সিনহা বিশিষ্ট লেখক, সুকান্ত সিনহা একজন প্রকাশক, ড. শ্রীকান্ত সিনহা একজন বিজ্ঞানী, ইসরো, স্যাটেলাইট সেন্টার, ব্যাঙ্গালোর, ভারত এবং শ্রীকৃষ্ণ সিনহা একজন স্বাধীন গবেষক।
গবেষণামূলক ক্রিয়াকলাপ
১৯৭০-এর দশকে, মানিকলাল সিনহা দ্বারকেশ্বর নদীর উত্তর তীরে বিষ্ণুপুরের উত্তরে ডিহরে  একটি চালকোলিথিক স্থাপনা আবিষ্কার করেন। যেখানে  মুদ্রা, পুঁতি, মূল‍্যবান পাথরের গহনা এবং মৃৎপাত্র খনন করে পাওয়া গিয়েছিল। পরবর্তীকালে সিনহা প্রত্নতাত্ত্বিক বিভাগ, কলকাতা বিশ্ববিদ্যালয়কে তত্ত্বাবধানের দায়িত্ব নিতে চিঠি দিয়েছেন। তদুপরি, তাঁর প্রত্নতাত্ত্বিক গবেষণা এই বইগুলির মাধ্যমে মূর্ত হয়েছে যেগুলি হল: কাঁসাই সভ‍্যতা,  পশ্চিম রাঢ় তথা বাঁকুড়া সংস্কৃতি, রাঢ়ের জাতি ও কৃষ্টি, সুবর্ণরেখা হইতে ময়ূরাক্ষী, রাঢ়ের মন্ত্রযান ইত্যাদি । এই বই গুলি  লেখকের আজীবন পরিশ্রমের ফসল এবং রাঢ় অঞ্চলের প্রতি অগাধ ভালোবাসার নমুনা। তাছাড়াও, তিনি ঝুমুর গানের কথা,  বিশেষত পশ্চিমবঙ্গের মালভুমি এলাকার ঝুমুর গান বিশ্বদরবারে তুলে  ধরেন।
সোগি বিস্কুট
সোগি বিস্কুট (ওকি কুকি, লিম্প বিস্কুট, ভেজা বিস্কুট, কুকি, জিজকুইট বা কুকির উপর যৌনাঙ্গ নামে পরিচিত) একজন পুরুষ দলগত হস্তমৈথুনের ক্রিয়া, যেখানে অংশগ্রহণকারীরা একটি বিস্কুট (যুক্তরাজ্য) বা কুকি (যুক্তরাষ্ট্র) এর আশেপাশে দাঁড়িয়ে ঐ বিস্কুট/কুকির উপর বীর্যপাত করে; সর্বশেষ ব্যক্তি অবশ্যই সেই বিস্কুট খাবেন। খেলাটি কিশোর-কিশোরীরা বিশেষত যুক্তরাজ্য, মার্কিন যুক্তরাষ্ট্র এবং অস্ট্রেলিয়ায় খেলে বলে জানা গেছে। অস্ট্রেলিয়ায়, এটি সোগি সাও নামে পরিচিত, কেননা সেখানে জনপ্রিয় সাও মার্কার বিস্কুট ব্যবহার করে।
যদিও সোগি বিস্কুট সমকামিতার সাথে জড়িত নয়, যেহেতু খেলাটিদে যৌন যোগাযোগের প্রয়োজন হয় না, তাই যুক্তরাজ্যের সরকারি বিদ্যালয়ে বা অস্ট্রেলিয়ার বেসরকারি বিদ্যালয়ের কিশোর যৌন অন্বেষণের চেতনার সাথে মিল রেখে খেলাটির ধারণা ও অনুশীলন করে।
যদিও পরিভাষাটি কিছুটা পৃথক হতে পারে তবে খেলটির উল্লেখযোগ্যতা এমন যে, আবহের বিভিন্নতাগুলি জনপ্রিয় সংস্কৃতিতে এসেছে, যেমন স্টিফেন ফ্রাইয়ের দ্য লায়ার, জার্মান চলচ্চিত্র ক্রেজি, ২০০৬ সালে নির্মিত চলচ্চিত্র স্লিপিং ডগস লাই, "চেইনস" পর্ব ব্ল্যাকাড্ডার দ্বিতীয়, "ফ্রিকস এবং গ্রিকস" পর্ব ড্রউন টুগেদার, "স্লিপওভার" পর্ব বিগ মাউথ, দ্যা পেটেন্ট ট্রোল পর্ব সিলিকন ভ্যালে, রক ব্যন্ড লিম্প বিস্কিট এবং স্কিনলেস এর গান "স্কাম কুকি" তে এসেছে।
লস অব দ্যা প্লেগ্রাউন্ড বই অনুসারে, ১৮৬৬ জন পুরুষকে জিজ্ঞাসা করা হয়েছিল: "সোগি বিস্কুটের খেলায় আপনি কতটা কাছাকাছি গিয়েছিলেন, আপনি ক্র্যাকারের দিকে ঝাঁপিয়ে পড়ার প্রতিযোগিতা করেছেন?" উত্তরদাতাদের মধ্যে, ৬.২% খেলাটি খেলেছেন বলে স্বীকার করেছে।
২০১১ সালের নভেম্বরে, দ্য ঈগল ট্রিবিউন জানিয়েছে যে, পুলিশ দাবি করেছে যে অ্যান্ডোভার হাই স্কুল (ম্যাসাচুসেটস) এর দুজন বাস্কেটবল খেলোয়াড়কে পুরানো দলে সদস্যরা খেলাটি খেলতে পীড়াপীড়ি করেছিল। ২০১২ সালের জানুয়ারিতে জানা গেছে যে, এই ঘটনায় দুই ছাত্রকে বহিষ্কার করা হয়েছিল এবং আরও পাঁচজনকে সাময়িক বরখাস্ত করা হয়েছিল। কোনও শিক্ষার্থীর অপরাধমূলক বিচার করা উচিত কিনা তা নির্ধারণের জন্য একজন গ্র্যান্ড জুরিকে ডেকে আনা হয়েছিল।
মুহাম্মদ হানিফ নদভী
জীবনী
নাদভি তার ব্যক্তিগত প্রচেষ্টার মাধ্যমে ইংরেজদের আয়ত্ত করেছিলেন এবং নিজেকে আধুনিক পাশ্চাত্য দর্শনের সাথে পরিচিত করেছিলেন। তারপর ১৯৫১ সালে তিনি ইসলামিক কালচার ইনস্টিটিউটে যোগ দেন। এ সময় প্রতিষ্ঠানটির পরিচালক ছিলেন দার্শনিক খলিফা আবদুল হাকিম। তাঁর সাহচর্যে থাকার ফলে নদভীর দার্শনিক দক্ষতা প্রখর হয় এবং তিনি আজীবন এই প্রতিষ্ঠানের সঙ্গে যুক্ত থাকেন। তিনি কুরআন, হাদীস এবং ইসলামী দর্শনের উপর বেশ কিছু মূল্যবান গ্রন্থ রচনা করেছেন। তিনি পাকিস্তানের ইসলামিক আইডিওলজি কাউন্সিলের সদস্যও ছিলেন।
নাদভি ১২ জুলাই ১৯৮৭-এ লাহোরে মারা যান।
হিন্দু উৎসবের তালিকা
বিশ্ব জুড়ে হিন্দুরা বিভিন্ন সংখ্যক উৎসব উদযাপন করে এগুলি সাধারণত প্রাচীন ভারতীয় ঘটনাগুলিকে চিহ্নিত করে এবং প্রায়শই ঋতু পরিবর্তনের সাথে মিলে যায়। এই উৎসব গুলো সাধারণত সৌর পঞ্জিকার একটি নির্দিষ্ট বার্ষিক তারিখ অথবা লুনিসোলার ক্যালেন্ডারের একটি নির্দিষ্ট দিনে অনুষ্ঠিত হয় । আঞ্চলিকভাবে উৎসব পালনের সাথে কিছু ভিন্নতা রয়েছে। এমন অসংখ্য উৎসব রয়েছে যা মূলত নির্দিষ্ট সম্প্রদায়ের দ্বারা বা ভারতীয় উপমহাদেশের নির্দিষ্ট অঞ্চলে পালিত হয় ।
পালনের সময়কাল (তিথি)
হিন্দু ক্যালেন্ডারের তারিখগুলি সাধারণত একটি লুনিসোলার ক্যালেন্ডার অনুসারে নির্ধারিত হয় । বৈদিক টাইমকিপিংয়ে, একটি মাস হল একটি চান্দ্র মাস, একটি পক্ষ হল একটি চান্দ্র পাক্ষিক এবং একটি তিথি হল একটি চান্দ্র দিন ।
প্রধান হিন্দু উৎসবের তালিকা ও বর্ণনা
নিম্নলিখিত তালিকায় দেখানো তিথি গুলি আমন্ত ঐতিহ্য অনুসারে।
এরিক অ্যাটকিনসন
এরিক সেন্ট ইভাল অ্যাটকিনসন (Eric Atkinson; জন্ম: ৬ নভেম্বর, ১৯২৭ - মৃত্যু: ২৯ মে, ১৯৯৮) ক্রাইস্টচার্চের রকলি এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৫৯ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন এরিক অ্যাটকিনসন।
প্রথম-শ্রেণীর ক্রিকেট
১৯৪৯-৫০ মৌসুম থেকে ১৯৫৮-৫৯ মৌসুম পর্যন্ত এরিক অ্যাটকিনসনের প্রথম-শ্রেণীর খেলোয়াড়ী জীবন চলমান ছিল। যুবক বয়সে দূর্ধর্ষ বোলার হিসেবে পরিচিতি পেয়েছিলেন। এরিক অ্যাটকিনসন মূখ্যতঃ সিম বোলার হিসেবে খেলতেন। তবে, বার্বাডোসের পক্ষে প্রথম খেলায় তেমন সফলতা পাননি। প্রথম নয় খেলায় তিনি মাত্র তিন উইকেট পেয়েছিলেন। এরপর, ফাস্ট-মিডিয়াম সুইং বোলিংয়ে দলে স্থান নিশ্চিত করেন। তারপূর্বে অন্য কেউ রিভার্স সুইংয়ের প্রয়োগ করেননি।
১৯৪৯-৫০ মৌসুমে বার্বাডোসের সদস্যরূপে প্রথম-শ্রেণীর ক্রিকেটে এরিক অ্যাটকিনসনের অভিষেক ঘটে। ১৯৫৫-৫৬ মৌসুমে ই.ডব্লিউ. সোয়ানটন একাদশের বিপক্ষে ব্যক্তিগত সর্বোচ্চ ৭৭ রান তুলেন। ১৯৫৬-৫৭ মৌসুমে বার্বাডেসর পক্ষে ১১ খেলায় অংশ নিয়ে ২৯.৩৭ গড়ে ৪১১ রান ও ৯৬.০০ গড়ে ৫ উইকেট পান। ১৯৫৭-৫৮ মৌসুমের প্রথম খেলাতে সফররত পাকিস্তান একাদশের বিপক্ষে তার খেলায় ছন্দ ফিরে আসে। ৪/৭০ লাভ করেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে আটটটিমাত্র টেস্টে অংশগ্রহণ করেছেন এরিক অ্যাটকিনসন। ১৭ জানুয়ারি, ১৯৫৮ তারিখে ব্রিজটাউনে সফরকারী পাকিস্তান দলের বিপক্ষে ৩০ বছর বয়সে টেস্ট ক্রিকেটে অভিষেক ঘটে তার। পাকিস্তানের বিপক্ষে সিরিজের প্রথম, তৃতীয় ও পঞ্চম টেস্টে অংশ নেন। ২৬ মার্চ, ১৯৫৯ তারিখে লাহোরে একই দলের বিপক্ষে সর্বশেষ টেস্টে অংশ নেন তিনি।
ডেনিস অ্যাটকিনসন তার জ্যেষ্ঠ ভ্রাতা ছিলেন। সফররত পাকিস্তানি একাদশের বিপক্ষে অনুশীলনীমূলক খেলায় অংশগ্রহণের অল্প কিছুদিন পর টেস্ট ক্রিকেটে তার অভিষেক পর্ব সম্পন্ন হয়। ঐ সময়ে তাকে কেবলমাত্র ওয়েস্ট ইন্ডিজের প্রতিনিধিত্বমূলক দলের পক্ষে খেলতে দেখা যেতো।
ডোরেমন: নোবিতা অ্যান্ড দ্য অ্যানিমেল প্লানেট
কাহিনীসংক্ষেপ
এই চলচ্চিত্রটির শুরুতে নোবিতা একদিন তার ঘরে রহস্যময় গোলাপি গ্যাস দেখতে পায়। নোবিতা সেই গ্যাসের ভিতর দিয়ে অন্য এক জায়গায় চলে যায়। সেই জায়গায় সকল পশু কথা বলে। নোবিতা আবার তার ঘরে ফিরে আসে। সে ডোরেমনকে সব বলে। নোবিতা তার অন্য বন্ধুদের বললে কেউ বিশ্বাস করেনা। তখন নোবিতা ও ডোরেমন গোলাপি গ্যাসের সাহায্যে ঐ জায়গায় ফিরে যায়। তখন তারা নদীর পাশে বসে থাকা একটি কুকুরছানা দেখতে পায় যার নাম চিপ্পো। সে হারিয়ে গেছে। চিপ্পোকে তারা বাড়িতে পৌঁছে দেয় এবং নোবিতাকে তাদের বাড়ির একটি চা এর পার্টিতে আমন্ত্রণ জানায়। নোবিতা আর ডোরেমন সেই অনুষ্ঠানে যোগদান করে।
এরিক অ্যাটকিনসন
আন্তর্জাতিক ক্রিকেট
১৯৫৭-৫৮ মৌসুমে ব্রিজটাউনে সফরকারী পাকিস্তানের বিপক্ষে এরিক অ্যাটকিনসনের অভিষেক ঘটা টেস্টটিই ডেনিস অ্যাটকিনসনের সর্বশেষ টেস্ট ছিল। এরফলে, এ দু’জন ওয়েস্ট ইন্ডিজের পক্ষে তৃতীয় জোড়া ভ্রাতা হিসেবে গ্র্যান্ট ও স্টলমেয়ার ভাইদের পর টেস্ট ক্রিকেটে অংশ নিয়েছেন।
ডোরেমন: নোবিতা অ্যান্ড দ্য অ্যানিমেল প্লানেট
কাহিনীসংক্ষেপ
নোবিতাকে জিজ্ঞেস করে, তারা কোথায় থাকে। নোবিতা উত্তর দেয় টোকিওতে । কিন্তু তারা জানে না টোকিও কোথায়। তারপর নোবিতারা বাসায় ফিরে যাওয়ার জন্য রওনা দেয়। তখন নোবিতা দেখে ঐখানে চাঁদ অস্বাভাবিক বড়। তখন নোবিতা বুঝতে পারে এটা অন্যগ্রহ। এটা পশুদের দুনিয়া। ডোরেমন তার গ্যাজেট ঠিক করে এবং বাসায় ফিরে যায়। তার পরের দিন আবার নোবিতা তার বন্ধুদের নিয়ে আসে এবং জানতে পারে তারা বিপদে পড়েছে। তাদের গ্রহে নিমজু আক্রমণ করেছে। তাদের সাহায্য করে। তারপর কৃতজ্ঞতা প্রকাশ করে।
এরিক অ্যাটকিনসন
আন্তর্জাতিক ক্রিকেট
এক মাস পর সাবিনা পার্কে নিজস্ব দ্বিতীয় টেস্টে ব্যক্তিগত সেরা টেস্ট বোলিং পরিসংখ্যান গড়েন। কিংস্টনে সিরিজের তৃতীয় টেস্টের প্রথম ইনিংসে তিনি ৫/৪২ পান। এরপর, গ্যারি সোবার্স অপরাজিত ৩৬৫ রান তুলে টেস্ট রেকর্ড গড়েন ও পাকিস্তান দলকে ইনিংস ও ১৭৪ রানে পরাভূত করেন। গ্যারি সোবার্সের কারণে তার এ সাফল্য ম্লান হয়ে যায়।
ভারত গমন
১৯৫৮-৫৯ মৌসুমে ভারত ও ইংল্যান্ড গমন করেন। ভারতের বিপক্ষে তিনটি ও পাকিস্তানের বিপক্ষে দুই টেস্ট খেলার পর অবসর গ্রহণ করেন। লাহোরে নিজস্ব শেষ টেস্টে ১২-৮১৫-৩ বোলিং পরিসংখ্যান করে পাকিস্তানকে ১০৪ রানে গুটিয়ে দেন ও দলের বিজয়ে ভূমিকা রাখেন।
ভারত সফরকালে পূর্ব অঞ্চল ও দক্ষিণ অঞ্চলের বিপক্ষে মাত্র ৭.২৫ গড়ে ১২ উইকেট লাভ করেছিলেন। তন্মধ্যে, ব্যক্তিগত সেরা বোলিং পরিসংখ্যান ৬/২০ পান। এ পর্যায়ে ওয়েস হলের সাথে বোলিং আক্রমণে নেমে অপরিবর্তিত অবস্থায় পূর্ব অঞ্চলকে ৩৯ রানে গুটিয়ে দেন।
এক বছরব্যাপী টেস্ট খেলোয়াড়ী জীবনে ২৫ উইকেট পেয়েছিলেন। জীবনের শেষদিকে দীর্ঘদিন যাবৎ অসুস্থ ছিলেন। ২৯ মে, ১৯৯৮ তারিখে ৭০ বছর বয়সে এরিক অ্যাটকিনসনের দেহাবসান ঘটে।
কারপেন্টারিয়া উপসাগর
ডান|থাম্ব| কার্পেন্টারিয়া উপসাগরের অবস্থান। ডান|থাম্ব| ১৮৫৯ সালের ওলন্দাজ মানচিত্র থেকে কার্পেন্টারিয়া উপসাগর থাম্ব|বেন্টিঙ্ক দ্বীপ এবং অস্ট্রেলিয়ান মহাদেশের মধ্যে কার্পেন্টারিয়া উপসাগর থাম্ব|বিং বং লোডিং সুবিধা, ২০১১-এ ম্যাকআর্থার রিভার জিংক খনি থেকে আকরিক লোড হচ্ছে থাম্ব|দ্বিতীয় মেলবিডির করুণা নরম্যান নদীর মুখের কাছে নোঙ্গর করেছিলেন কারপেন্টারিয়া উপসাগর একটি বৃহত, অগভীর সমুদ্র যা পূর্ব, দক্ষিণ ও পশ্চিমে উত্তর অস্ট্রেলিয়া দ্বারা  এবং উত্তরে পূর্ব আরাফুরা সাগর (অস্ট্রেলিয়া এবং নিউ গিনির মধ্যে অবস্থিত জলভাগ) দ্বারা সীমাবদ্ধ। উত্তর সীমানাটি সাধারণত উত্তর-পূর্বের কেপ আর্নহামের স্ল্যাড পয়েন্ট, কুইন্সল্যান্ড ( কেপ ইয়র্ক উপদ্বীপের উত্তর-পশ্চিম কোণ) থেকে পশ্চিমে উত্তর অঞ্চলের  আর্নহাম ল্যান্ডের পূর্বতম পয়েন্ট পর্যন্ত একটি রেখা হিসাবে সংজ্ঞায়িত হয়।
উপসাগরের মোহনায় এটি ৫৯০ কিলোমিটার প্রশস্ত এবং আরও দক্ষিণে প্রস্থ ৬৭৫ কিলোমিটার অবধি চওড়া। উত্তর-দক্ষিণ দৈর্ঘ্য ৭০০ কিলোমিটার মত। এটির আয়তন প্রায় ৩০০,০০০ বর্গকিলোমিটার। সাধারণ গড় গভীরতা ৫৫ মিটার থেকে ৬৬ মিটার এবং গভীরতম বিন্দুর গভীরতা ৮২ মিটার । কার্পেন্টারিয়া উপসাগরে জোয়ারের পরিধি দুই থেকে তিন মিটারের মধ্যে। উপসাগর ও তৎসংলগ্ন সাহুল শেল্ফটি ১৮,০০০ বছর আগের সর্বশেষ বরফ যুগে শুকনো ভূমি ছিল যখন বিশ্ব্ব্যাপী সমুদ্রের স্তরটি বর্তমান অবস্থানের চেয়ে প্রায় ১২০ মিটার নিচে ছিল। সেই সময়ের একটি বৃহত, অগভীর হ্রদ এখন উপসাগরীয় অঞ্চলের কেন্দ্রস্থলটি দখল করেছে। উপসাগরীয় অঞ্চলে একটি নিমজ্জিত প্রবাল প্রাচীর রয়েছে, যা ২০১৪ সালে আবিস্কৃত হয়েছে।
ইতিহাস
ইউলুনা (ইয়ালারঙ্গা, ইয়ালারঙ্গা, জলঙ্গা, জলংঙ্গা, ওঙ্গানজা, গুংগালিডা, জোকুলা) নামেও পরিচিত একটি অস্ট্রেলিয়ান আদিবাসী ভাষা । ইউলুনা ভাষা অঞ্চলের মধ্যে শায়ার অফ ক্লোনকুরির প্রদেশটি অন্তর্ভুক্ত।
কায়ার্ডাইল্ড (কায়াডিল্ট এবং গায়াডিল্টা নামেও পরিচিত) কার্পেন্টারিয়া উপসাগরীয় অঞ্চলের আরও একটি ভাষা। কায়ার্ডিল্ড ভাষা অঞ্চলের মধ্যে রয়েছে মর্নিংটন শায়ার কাউন্সিলের স্থানীয় প্রদেশটি।
এই উপসাগরীয় অঞ্চলটি (এবং অস্ট্রেলিয়া) পরিদর্শনকারী প্রথম ইউরোপীয় অভিযাত্রী ছিলেন ওলন্দাজ বংশোদভূত উইলিয়াম জনসন (যার নামটি জানস নামেও লেখা হয়)। তিনি ১৬০৫-০৬ সালে এই অঞ্চলে পরিভ্রমণ করেছিলেন । পরে অন্য এক ওলন্দাজ অভিযাত্রী, জন কার্সটেনসুন (বা কার্সটেনস্ ), ১৬২৩ সালে এই অঞ্চলটি পরিদর্শন করেছিলেন এবং তদানীন্তন ডাচ ইস্ট ইন্ডিজের গভর্নর-জেনারেল পিটার ডি কার্পেন্টিয়ার সম্মানে এই উপসাগরটির নামকরণ করেছিলেন কার্পেন্টিয়ার উপসাগর । আবেল তাসমান ১৬৪৪ সালে এই অঞ্চলে অভিযান চালান। ১৮০২ এবং ১৮০৩ সালে ম্যাথু ফ্লিন্ডার এই অঞ্চল পরিদর্শন এবং নথিভুক্তিকরণ করেন।
রবার্ট ও'হারা বার্ক এবং উইলিয়াম জন উইলসের নেতৃত্বে বার্ক অ্যান্ড উইলস অভিযান টি ছিল আরও একটি গুরুত্বপূর্ণ অভিযান। অভিযাত্রীরা মেলবোর্ন, ভিক্টোরিয়া থেকে ১৮৬০ সালের আগস্টে অভিযান শুরু করেন এবং ১৮৬১ সালের ফেব্রুয়ারি তে বাইনো নদীর মোহনাতে পৌছান।
ভূগোল
উপসাগরের সীমানা জমি সাধারণত সমতল এবং নিম্নচাপের হয়। পশ্চিমে রয়েছে আর্নহাম ল্যান্ড, উত্তর টেরিটরির শীর্ষ প্রান্ত এবং উপসাগরের বৃহত্তম দ্বীপ গ্রুয়েট আইল্যান্ড্ট। পূর্বে কেপ ইয়র্ক উপদ্বীপ এবং টরেস স্ট্রিট যা উপসাগরকে কোরাল সাগরে মিশে । দক্ষিণে অঞ্চল (কেপ ইয়র্ক উপদ্বীপের মতো কুইন্সল্যান্ডের অংশ) উপসাগরীয় দেশ হিসাবে পরিচিত।
উপসাগরীয় দেশটি বিশ্বের বৃহত্তম অক্ষত সাভান্না কাঠের ভূখণ্ডের পাশাপাশি নেটিভ তৃণভূমিকে সমর্থন করে যা কার্পেন্টারিয়া গ্রীষ্মমন্ডলীয় সাভান্না নামে পরিচিত। বনভূমিগুলি উপসাগরের পশ্চিম এবং পূর্ব উপকূল পর্যন্ত প্রসারিত হয়। ম্যারিটেসি পরিবার থেকে তাদের ইউক্যালিপটাস এবং মেলালিউকা প্রজাতির আধিপত্য রয়েছে।
প্রধান নদী
শীর্ষ প্রান্তে রোপার নদী, ওয়াকার নদী এবং উইল্টন নদী উপসাগরে প্রবাহিত হয়। কক্স নদী, ক্যালভার্ট নদী, লেইচার্ড নদী, ম্যাকআর্থার নদী, ফ্লিন্ডার্স নদী, নরম্যান নদী এবং গিলবার্ট নদী উপসাগরীয় অঞ্চলের জল নিষ্কাশন করে। স্মিপবার্ন নদী, মিশেল নদী, অ্যালিস নদী, স্ট্যাটেন নদী, মিশন নদী, ওয়েনলক নদী এবং আর্চার নদী সহ বেশ কয়েকটি নদী কেপ ইয়র্ক উপদ্বীপ থেকে উপসাগরে প্রবাহিত হয়েছে ।
প্রথম ফয়সাল
ফয়সাল বিন হুসাইন বিন আলী আল-হাশেমী, (আরবী : فيصل بن حسين بن علي الهاشمي ফয়সাল ইবন হুসাইন; ২০ মে ১৮৮৫ – ৮ সেপ্টেম্বর ১৯৩৩) সিরিয়া আরব রাজতন্ত্র বা বৃহত্তর সিরিয়ায় ১৯২০ সালে স্বল্প সময়ের জন্য বাদশাহ ছিলেন এবং ২৩ আগস্ট ১৯২১ থেকে ১৯৩৩ পর্যন্ত ইরাক রাজতন্ত্রের (বর্তমান ইরাক) বাদশাহ ছিলেন। জন্মগতভাবে তিনি আল-হাশিম বংশের সদস্য ছিলেন।
ফয়সাল সুন্নি ও শিয়াদের মধ্যকার দ্বন্দ্ব ভুলে এক আনুগত্যের অধীনে থাকতে উৎসাহ প্রদান করেন এবং ইরাক, সিরিয়া এবং উর্বর চন্দ্রকলার অবশিষ্টাংশকেও অন্তর্গত করে একটি আরব রাষ্ট্র তৈরীর জন্য প্যান আরবিজমের পৃষ্ঠপোষকতা করেন। ক্ষমতায় থাকাকালে তিনি তার প্রশাসনে বিভিন্ন জাতিগত ও ধর্মীয় গোষ্ঠীর লোকদের নিযুক্ত করে বৈচিত্র্য আনার চেষ্টা করেন। কিন্তু তা অর্জন করতে তিনি প্রচন্ড চ্যালেঞ্জের সম্মুখীন হন কারণ অত্র অঞ্চল তখন ইউরোপীয়দের, বিশেষত ফরাসি ও ব্রিটিশদের নিয়ন্ত্রণে ছিল এবং সেসময়কার অন্যান্য আরব নেতারা তাদের রাজনৈতিক ক্ষমতার ব্যাপারে ব্যস্ত থাকায় এই ধারণার প্রতি বিরূপ ছিলেন। অধিকন্তু, ফয়সালের প্যান-আরব জাতীয়তাবাদ কিছু ধর্মীয় গোষ্ঠীকে বিচ্ছিন্ন করে ফেলে।
প্রাথমিক জীবন
ফয়সাল মক্কায়(বর্তমান সৌদি আরবে) ১৮৮৫ সালে জন্মগ্রহণ করেন। তিনি মক্কার শরীফ হুসাইন বিন আলীর তৃতীয় পুত্র। তিনি ইস্তানবুলে বড় হন। নেতৃত্ব বিষয়ে তিনি তার পিতার কাছে শিক্ষালাভ করেন। ১৯১৩ সালে ফয়সাল অটোমান সংসদে জেদ্দার প্রতিনিধি নির্বাচিত হন।
১৯১৬ সালে ইস্তানবুলে একটি মিশনের পথে তিনি দামেস্ক দুইবার ভ্রমণ করেন। এই ভ্রমণগুলোর একটিতে তিনি দামেস্ক প্রটোকল লাভ করেন। তিনি আল-ফাতাত নামক আরব জাতীয়তাবাদীদের দলে যোগ দেন এবং তার পিতা হেজাজের বাদশাহ হিসেবে অভিষিক্ত হন।
জিপনি
জিপনি (ফিলিপিনো ভাষায়: dyipne) ফিলিপাইনে প্রচলিত সবচেয়ে জনপ্রিয় গণপরিবহন ব্যবস্থা। এগুলি একধরনের ক্ষুদ্র বাস, যেগুলিতে দ্বিতীয় বিশ্বযুদ্ধের সময় মার্কিন সেনাদের ব্যবহৃত জিপ গাড়িগুলির পরিবর্তন সাধন করে নির্মাণ করা হয়। একেকটি জিপনিতে প্রায় ২০ জন যাত্রী উঠতে পারে এবং এগুলির গায়ে অনেক রঙবেরঙের চটুল ধাঁচের নকশা ও চিত্র থাকে। জিপনি গাড়িগুলির গায়ের নকশাগুলি ফিলিপাইনের সংস্কৃতি ও শিল্পকলার একটি প্রতীকে পরিণত হয়েছে। ১৯৬৪ সালে নিউ ইয়র্কে অনুষ্ঠিত বিশ্ব মেলার ফিলিপাইন তাঁবুতে একটি সারাও জিপনি গাড়িকে ফিলিপাইনের জাতীয় প্রতিচ্ছবি হিসেবে উপস্থাপন করা হয়।
প্রথম ফয়সাল
প্রথম বিশ্বযুদ্ধ ও আরব বিদ্রোহ
thumb|left|[[প্যারিস শান্তি সম্মেলন, ১৯১৯|প্যারিস শান্তি সম্মেলনে ফয়সাল ও তার প্রতিনিধিদল(স্থান ভার্সিলি প্রাসাদ)। বাম থেকে ডানে: রুস্তম হায়দার, নুরি আস-সাদি, যুবরাজ ফয়সাল, ক্যাপ্টেন পিসানি (ফয়সালের পেছনে), টি ই লরেন্স, ফয়সালের হাবশি কৃতদাস (নাম অজানা), ক্যাপ্টেন তাহসিন কাদরি।]]
১৯১৬ সালের ২৩ অক্টোবর ওয়াদি সাফরার হামরায় ফয়সাল ও ক্যাপ্টেন টি ই লরেন্সের সাক্ষাৎ হয়। লরেন্স কায়রোর একজন জুনিয়র ব্রিটিশ সেনা কর্মকর্তা ছিলেন। যুদ্ধপরবর্তী আরব রাষ্ট্রের পরিকল্পনা ইতোমধ্যেই লরেন্সের ছিল এবং এ উদ্দেশ্যে আরব বাহিনীকে নেতৃত্ব দেওয়ার জন্য সঠিক মানুষকে খুজে নেয়ার প্রয়োজনীয়তাও উপলব্ধি করেন।
লরেন্সের সহায়তায় ফয়সাল ব্রিটিশ সেনাবাহিনীকে সহযোগীতা করেন এবং উসমানীয় সাম্রাজ্যের বিরুদ্ধে আরব বিদ্রোহ সংগঠিত করেন। দীর্ঘ অবরোধের পর ফখরুদ্দিন পাশার প্রতিরোধ ভেঙে তিনি মদিনা জয় করেন।
ফয়সালের কিছু সমালোচক তার খ্রিষ্টানদের পাশাপাশি লড়াই করাকে ইসলামের সাথে বিশ্বাসঘাতকতা হিসেবে গণ্য করে; যা ইকবালকে তার বিরুদ্ধে লিখতে উৎসাহিত করে। নবী মুহাম্মাদের বংশধর হলেও ধর্ম নয় বরং আরব জাতীয়তাবাদ ও স্বাধীনতা তার মূল লক্ষ্যবস্তু ছিল।
ফয়সাল প্রথম বিশ্বযুদ্ধের সময় বৃহত্তর সিরিয়া জয় ও দামেস্ক দখল করতে মিত্রবাহিনীকে সাহায্য করেন। ১৯১৮ সালে তিনি সেখানকার নতুন আরব সরকারের সদস্য হন।
নওগাঁ-৩
নওগাঁ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নওগাঁ জেলায় অবস্থিত জাতীয় সংসদের ৪৮নং আসন।
প্রথম ফয়সাল
শান্তি আলোচনায় অংশগ্রহণ
thumb|right|350px|১৯১৮ সালে সিরিয়া রাজতন্ত্র১৯১৯ সালে ফয়সাল প্যারিস শান্তি আলোচনায় আরব প্রতিনিধিদের নেতৃত্ব দেন। গেরট্রুড বেলের সমর্থনে প্রাক্তন উসমানীয় সাম্রাজ্যের অধীন এলাকা নিয়ে স্বাধীন আরব আমিরাত প্রতিষ্ঠার জন্য তিনি জোরালো দাবি জানান। লরেন্স লিখিত সেভেন পিলার্স অব উইজডোম বইয়ে আরব বিদ্রোহে ফয়সালের ভূমিকা বর্ণিত আছে। তবে এই বইয়ের সঠিকতা নিয়ে ইতিহাসবিদরা সমালোচনা করেন।
নওগাঁ-৩
সীমানা
নওগাঁ-৩ আসনটি নওগাঁ জেলার বদলগাছী উপজেলা ও মহাদেবপুর উপজেলা নিয়ে গঠিত।
প্রথম ফয়সাল
বৃহত্তর সিরিয়া
ব্রিটিশ ও আরব বাহিনী ১৯১৮ সালের অক্টোবরে দামেস্ক দখল করে নেয়। তুর্কি শাসন শেষে ব্রিটিশ প্রতিরক্ষার অধীনে আরব নিয়ন্ত্রিত বৃহত্তর সিরিয়ায় আরব সরকার স্থাপনে সাহায্য করেন। মে ১৯১৯ এ সিরিয়ান জাতীয় কংগ্রেসের জন্য নির্বাচন অনুষ্ঠিত হয়।
ফয়সাল-ওয়েইজমেন চুক্তি
১৯১৯ সালের ৩ জানুয়ারি ফয়সাল এবং ওয়ার্ল্ড জায়নিস্ট অর্গানাইজেশনের প্রেসিডেন্ট চেইম ওয়েইজমেনের মধ্যে আরব-ইহুদী সহযোগীতার জন্য ফয়সাল-ওয়েইজমেন চুক্তি স্বাক্ষরিত হয়। এতে ফয়সাল শর্তের ভিত্তিতে বেলফোর ঘোষণা মেনে নেন। যুদ্ধকালীন সময়ের এই ঘোষণায় ফিলিস্তিনে ইহুদিদের জন্য আবাসভূমি গড়ে তোলার ব্যাপারে প্রতিশ্রুতি ছিল। ফয়সাল নিম্নোক্ত বিবৃতি দেন :
thumb|left|ফয়সাল(ডানে) এবং [[চেইম ওয়েইজমেন (বন্ধুত্বের প্রতীক হিসেবে আরব পোশাক পরিহিত), সিরিয়া, ১৯১৮।]] thumb|left|ইরাকের বাদশাহ হিসেবে অভিষেক “আমরা আরবরা … গভীর সহানুভূতির সাথে জায়নিস্ট আন্দোলনের উপর দৃষ্টিপাত করি। প্যারিসে শান্তি সম্মেলনে আমাদের প্রতিনিধিদল গতকাল জায়নিস্টদের উত্থাপিত প্রস্তাব সম্পর্কে অবগত এবং আমরা একে সহনীয় ও যথার্থ মনে করি। আমরা আমাদের সর্বোচ্চটা করব, যতদূর এভাবে সাহায্য করে আমরা উদ্বিগ্ন; আমরা ইহুদিদেরকে অন্তর থেকে ঘরে ফেরার অভিনন্দন জানাই। আমি ও আমার জনগণ এমন একটি ভবিষ্যতের দিকে তাকাই যেখানে আমরা পরস্পরকে সাহায্য করব। এতে আমরা সেসব দেশের ব্যাপারে পারস্পরিকভাবে আগ্রহী তা আবার বিশ্বের সভ্য জনগণের মধ্যে স্থান করে নেবে।”
এই প্রতিশ্রুতিগুলো তাৎক্ষনিকভাবে পূরণ হয়নি। কিছু ক্ষেত্রে এমনকি ইহুদি রাষ্ট্র প্রতিষ্ঠা হওয়ার পরও। কিন্তু ফয়সাল-ওয়েইজমেন চুক্তির বহু বছর পর যখন আরব রাষ্ট্রগুলো ইউরোপীয় শক্তির কাছ থেকে স্বায়ত্তশাসন লাভ করে এবং নতুন রাষ্ট্রগুলো ইউরোপীয় ও জাতিসংঘের স্বীকৃতি পায়, ওয়েইজমেন দাবি করেন যে যেহেতু দাবিগুলো শেষপর্যন্ত পূরণ হয়েছে তাই ফিলিস্তিনে ইহুদি আবাসভূমি তৈরীর চুক্তি এখনও বহাল আছে। কিন্তু আরব রাষ্ট্রগুলো ফিলিস্তিনে ইহুদি ও আরব রাষ্ট্র প্রতিষ্ঠার জন্য একে ভাগ করার জাতিসংঘের পরিকল্পনাকে সহিংসভাবে প্রতিহত করায় এবং ইসরাইলীদেরকে আক্রমণ করায় এই অংশীদারত্ব কায়েম হয়নি।
ইরাক ও সিরিয়ার বাদশাহ
১৯২০ সালের ৭ মার্চ, হাশিম আল-আতাসসির সিরিয়ান জাতীয় কংগ্রেস সরকার কর্তৃক ফয়সালকে সিরিয়া আরব রাজতন্ত্রের বাদশাহ হিসেবে ঘোষণা করা হয়। ১৯২০ এর এপ্রিলে সান রেমো সম্মেলনে ফ্রান্সকে সিরিয়ার মেন্ডেট দেয়া হয় যার ফলশ্রুতিতে ফরাসি-সিরিয়ান যুদ্ধ সংঘটিত হয়। ১৯২০ সালের ২৪ জুলাই মায়সালুনের যুদ্ধে ফরাসিরা জয়ী হয় এবং ফয়সাল সিরিয়া থেকে বহিষ্কৃত হয়। সেই বছরের আগস্টে তিনি যুক্তরাজ্যে বসবাসের জন্য যান।
১৯২১ সালের মার্চে কায়রো সম্মেলনে ব্রিটিশরা ফয়সালকে ইরাকে ব্রিটিশ মেন্ডেটের শাসনের জন্য যোগ্য প্রার্থী হিসেবে সিদ্ধান্ত নেয়। কিন্তু সেসময় ইরাকে বসবাসকারী খুব অল্প মানুষই তার সম্পর্কে জানত। যদিও তিনি সেখানে জনপ্রিয় নন তবুও বিরোধীদের অনুপস্থিতি শাসক হিসেবে টিকে থাকার ব্যাপারে সহায়ক হত।
ইরাকের মেন্ডেটধারী ব্রিটিশ সরকার এখানের অস্থিতিশীলতা নিয়ে উদ্বিগ্ন ছিল। তারা সরাসরি শাসনকার্য থেকে পিছিয়ে আসে এবং ইরাকে একটি রাজতন্ত্র প্রতিষ্ঠা করে। তবে ইরাকের উপর তাদের মেন্ডেট বহাল ছিল। ৯৬% পক্ষে রায় হওয়া একটি গণভোটের পর ফয়সাল বাদশাহ হতে রাজি হন। তবে গণভোটের ফলাফল যথার্থ ছিল না বরং এটি ব্রিটিশ মন্ত্রীপরিষদের বানানো ছিল। তারা ফয়সালকে ক্ষমতায় বসাতে চাইতেন। ১৯২১ সালের আগস্টে তিনি ইরাকের বাদশাহ হন। thumb|right|[[বাগদাদ|বাগদাদের হাইফা সড়কের শেষপ্রান্তে ফয়সালের নামে নামকৃত চত্বরে তার ভাস্কর্য।]]
সিরিয়া থেকে বহিষ্কৃতদের তিনি ইরাকি-সিরিয়ান সুসম্পরকের জন্য উৎসাহিত করতেন। শিক্ষার উন্নতির জন্য তিনি চিকিৎসক ও শিক্ষকদের নিয়োগ দেন। দামেস্কের প্রাক্তন শিক্ষামন্ত্রী সাতি আল-হুসরিকে তিনি শিক্ষা মন্ত্রণালয়ের পরিচালক হিসেবে নিয়োগ দেন। এই নিয়োগ ইরাকের সিরিয়ান ও লেবানিজদের মধ্যে যথেষ্ট বিরক্তির জন্ম দেয়।
১৯৩০ সালের ইঙ্গ-ইরাকি সন্ধি ইরাককে রাজনৈতিক স্বাধীনতা দিলেও একে তিনি তার প্যান-আরব এজেন্ডার সামনে বাধা হিসেবে দেখতেন। তিনি এই সন্ধিকে সমাপ্ত হিসেবে দেখতে চাইতেন কারণ এটি সিরিয়া ও ইরাককে আরো বিভক্ত করে ফেলছিল। এর ফলে দুটি প্রধান আরব অঞ্চলের একতা বাধাপ্রাপ্ত হচ্ছিল। ফয়সালের প্যান-আরব এজেন্ডায় এটি গুরুত্বপূর্ণ ছিল। দুর্ভাগ্যজনকভাবে ইরাকের আরব জাতীয়তাবাদীদের কাছে এই এই চুক্তি ইতিবাচক ছিল। তারা একে অগ্রগতি হিসেবে দেখত। সিরিয়া ও ফিলিস্তিনে অবস্থার তুলনায় একে উত্তম বলে মনে হত। thumb|[[তুরস্ক সফর, পাশে মোস্তফা কামাল আতাতুর্ক]] ১৯৩২ সালে ব্রিটিশ মেন্ডেট শেষ হয়। ৩ অক্টোবর ইরাক জাতিপুঞ্জে যোগ দেয়।
একই বছরে ফয়সাল স্বপ্ন দেখেন যে সাহাবী হুযাইফা ইবনে আল-ইয়ামান তাকে উদ্দেশ্য করে বলছেন, “ হে বাদশাহ! জাবির ইবনে আবদুল্লাহ আনসারি ও আমাকে টাইগ্রিস নদীর তীর থেকে সরিয়ে অন্যত্র কোথাও নিরাপদ স্থানে সমাহিত করুন কারণ আমার কবর ইতোমধ্যে পানিপূর্ণ হয়ে গিয়েছে আর জাবিরের কবরে ধীরে ধীরে পানি প্রবেশ করছে।” সেই বছরে বিপুল সংখ্যক মুসলিম এবং অমুসলিম, বাদশাহ, গ্র্যান্ড মুফতি, প্রধানমন্ত্রী এবং মিশরের যুবরাজ ফারুক এই দুই সাহাবীর মরদেহ উত্তোলনের সময় উপস্থিত হন। বলা হয় যে দুজনের শরীরই অক্ষত ছিল। তাদের খোলা চোখ থেকে স্বর্গীয় আলো বিচ্ছুরিত হচ্ছিল যার ফলে দর্শকদের চোখ ঝলসে উঠে। অধিকন্তু, তাদের কফিন, কাপড় ও কাফন পর্যন্ত অক্ষত ছিল। প্রথম দেখায় মনে হচ্ছিল যেন তারা জীবিত। দুজনের মরদেহ বাগদাদের ৩০ মাইল দূরে সালমান পার্কে আরেক সাহাবী সালমান ফারসির কবরের পাশে সমাহিত করা হয়।
১৯৩৩ সালের জুলাইয়ে সিমেলি গণহত্যার মত ঘটনার কারণে ইরাক ও যুক্তরাজ্যের মধ্যে উত্তেজনার সৃষ্টি হয়। প্রধানমন্ত্রী রেমজে ম্যাকডোনাল্ড হাই কমিশনার ফ্রান্সিস হামফ্রিকে অ্যাসিরিয়ান খ্রিষ্টানদের হত্যার উপর শুনানির আদেশ দেন। ব্রিটিশ সরকার দোষীদেরকে মুসলিম, খ্রিষ্টান নির্বিশেষে শাস্তি দেয়ার জন্য দাবি জানায়। উত্তরে ফয়সাল লন্ডনে ইরাকি প্রতিনিধিদের এই মর্মে তারবার্তা পাঠান : “যদিও ইরাকে এখন সবকিছু স্বাভাবিক এবং আমার স্বাস্থ্যও দুর্বল, আমি বাগদাদে স্যার ফ্রান্সিস হামফ্রির আগমনের অপেক্ষায় থাকব, কিন্তু এখানে দুশ্চিন্তার কারণ নেই। ব্রিটিশ সরকারকে আমার টেলিগ্রামের বিষয়ে জানিয়ে দিন।”
১৯৩৩ সালের জুলাইয়ে মৃত্যুর অব্যবহিত পূর্বে ফয়সাল লন্ডনে যান। সেখানে তিনি আরব-ইসরাঈলী সংঘর্ষের ফলে আরবদের বর্তমান অবস্থা এবং ফিলিস্তিনে ইহুদিদের অভিবাসনের হার নিয়ে তার শঙ্কা প্রকাশ করেন। এসবের ফলে আরবদের রাজনৈতিক, সামাজিক ও অর্থনৈতিক অবস্থার অবনতি হচ্ছিল। ইহুদি অভিবাসন ও ভূমি বিক্রয় সীমাবদ্ধ করার ব্যাপারে তিনি ব্রিটিশদের দাবি করেন। তার ভয় ছিল অন্যথায় নিকট ভবিষ্যতে আরবরা ফিলিস্তিন থেকে বিতারিত হবে নাহয় অর্থনৈতিক ও সামাজিকভাবে পর্যুদস্ত হবে।
সুইজারল্যান্ডের বের্নে অবস্থানকালীন ফয়সাল হৃদরোগে আক্রান্ত হন। ১৯৩৩ সালের ৮ সেপ্টেম্বর তিনি সেখানে মৃত্যুবরণ করেন। তার জ্যেষ্ঠ পুত্র গাজি তার উত্তরাধিকারী হন।
বাগদাদের হাইফা সড়কে তার নামে একটি চত্বর রয়েছে। চত্বরে ঘোড়ার পিঠে আরোহী অবস্থায় তার একটি ভাস্কর্য আছে। ১৯৫৮ সালে রাজতন্ত্র উচ্ছেদের সময় ভাস্কর্যটি সরিয়ে ফেলা হলেও পরবর্তীকালে পুনরায় স্থাপন করা হয়।
বিয়ে ও সন্তান
ফয়সাল হাজিমা বিনতে নাসেরকে বিয়ে করেন। তাদের এক পুত্র ও তিন কন্যা ছিল :
চলচ্চিত্র
এ পর্যন্ত তিনবার চলচ্চিত্রে তাকে দেখানো হয়। এগুলো হল : ১৯৫১ সালে জেফ কোরি পরিচালিত সিরোক্কো, ডেভিড লিন পরিচালিত লরেন্স অব আরাবিয়া এবং আলেক্সান্ডার সিড্ডিগ পরিচালিত এ ডেঞ্জারাস মেন : লরেন্স আফটার আরাবিয়া। দ্য এডভেঞ্চার অব ইয়ং ইন্ডিয়ানা জোনস : চেপ্টার ১৯ দ্য উইন্ড অফ চেঞ্জেও তাকে দেখানো হয়।
শেন ম্যাকম্যান
শেন ব্র্যান্ডন ম্যাকম্যান (জন্ম: জানুয়ারী ১৫, ১৯৭০) হলেন একজন ব্যবসায়ী এবং খন্ডকালীন পেশাদার কুস্তিগীর যিনি ডাব্লিউডাব্লিউইর সংখ্যালঘু মালিক এবং উইকাস্ট হোল্ডিংস ইনকর্পোরেটেডের সহ-চেয়ারম্যান। তিনি বর্তমানে স্ম্যাকডাউনের কমিশনার হিসেবে ডাব্লিউডাব্লিউইর সাথে সংযুক্ত রয়েছেন।
শেন হলেন একজন চতুর্থ প্রজন্মের পেশাদার কুস্তিগীর যিনি ম্যাকম্যান পরিবারের একজন সদস্য। তিনি ডাব্লিউডাব্লিউইতে ১৫ বছর বয়স হতে গুদামঘরে কাজ করা শুরু করেন, যেখানে তিনি পণ্যদ্রব্যের শৃঙ্খলার দিকটি দেখতেন। একই সাথে শেন একজন রেফারি, প্রযোজক, ঘোষক এবং পেশাদার কুস্তিগীর, যখন তিনি ডাব্লিউডাব্লিউইর গ্লোবাল মিডিয়ার নির্বাহী উপরাষ্ট্রপতি পদে নিযুক্ত হন। তিনি রোডরিক ম্যাকম্যানের সর্বোৎকৃষ্ট নাতি, ভিন্স ম্যাকম্যান সিনিয়রের নাতি, ডাব্লিউডাব্লিউইর মালিক/চেয়ারম্যান/সিইও ভিন্স ম্যাকম্যান এবং সাবেক ডাব্লিউডাব্লিউই সিইও লিন্ডা ম্যাকম্যানের ছেলে, স্টেফানি ম্যাকম্যানের বড় ভাই এবং ডাব্লিউডাব্লিউইর কার্যনির্বাহী/পেশাদার কুস্তিগীর ট্রিপল এইচের শালা।
একজন কুস্তিগীর হিসেবে, শেন একবার ডাব্লিউডাব্লিউই ইউরোপীয় চ্যাম্পিয়নশীপ এবং একবার ডাব্লিউডাব্লিউই হার্ডকোর চ্যাম্পিয়নশীপ জয়লাভ করেন। তিনি ডাব্লিউডাব্লিউইর অনেকগুলো ক্রীড়াসূচির মেইন ইভেন্টে খেলেছেন।
২০০৯ সালে, শেন ডাব্লিউডাব্লিউই হতে পদত্যাগ করে অন্যত্র চলে যান। পরবর্তীতে ২০১০ সালের শেষার্ধে তিনি ইউ অন ডিমান্ড নামক কোম্পানির সিইও পদে নিযুক্ত হন। ২০১৩ সালে ১২ জুলাই, শেন উক্ত পদ হতে সরে দাঁড়ান এবং ওয়েইচেং লিউকে উক্ত পদে নিযুক্ত করেন। সে সময় তিনি উক্ত কোম্পানির বোর্ডের প্রধান নির্বাহী কর্মকর্তা এবং সহ সভাপতি ছিলেন। ২০১৬ সালে ২২ ফেব্রুয়ারি শেন ডাব্লিউডাব্লিউইতে পুনরায় ফিরে আসেন।
আব্দুল জব্বার রাবেয়া খাতুন বালিকা বিদ্যালয়
পটভূমি
১৯৯৪ সালে মোস্তাফা জব্বার বিদ্যালয়টির প্রতিষ্ঠাতা করেন। বিদ্যালয়টি ১৯৯৬ সালে সরকারী স্কুল হিসেবে স্বীকৃতি লাভ করে এবং ১৯৯৮ সালে এর বর্তমান জায়গায় স্থানান্তরিত হয়।
ডোরেমন: নোবিতা অ্যান্ড দ্য কিংডম অব ক্লাউড্‌স
নোবিতা এ্যান্ড দ্য কিংডম অফ ক্লাউডস বা Doraemon: Nobita and the Kingdom of Clouds (নোবিতা টু কুমো নো ওকোকু) হলো ১৯৯২ সালের জাপানি অ্যানিমেটেড চলচ্চিত্র। এটি জাপানের জনপ্রিয় মাঙ্গা ও আনিমে সিরিজ ডোরেমনের উপর ভিত্তি করে রচিত। চলচ্চিত্রটি ১৯৯২ সালের ৭ মার্চ জাপানে মুক্তি লাভ করে।
অক্সফোর্ড এনসাইক্লোপিডিয়া অব ইসলাম এন্ড উইমেন
অক্সফোর্ড এনসাইক্লোপিডিয়া অব ইসলাম এন্ড উইমেন (The Oxford Encyclopedia of Islam and Women) ২০১৩ সালে অক্সফোর্ড বিশ্ববিদ্যালয় থেকে প্রকাশিত একটি বিশ্বকোষ, যা ইসলামে নারীদের অধ্যয়নের প্রধান বিষয়গুলির উপর স্পষ্ট, বর্তমান ও ব্যাপক তথ্য প্রদান করে। সমসাময়িক বিষয়গুলির উপর মনোযোগ দিয়ে শীর্ষস্থানীয় আন্তর্জাতিক বিশেষজ্ঞদের দ্বারা রচিত ৪৫০টিরও বেশি নিবন্ধ দিয়ে গ্রন্থটি সাজানো হয়েছে, এটি গবেষণার এই বিকাশমান অঞ্চলের সমস্ত দিককে কভার করে সঠিক ওভারভিউ নিবন্ধগুলির জন্য একটি একক উৎস। ইসলাম এবং নারীর উপর গবেষণার মধ্যে রয়েছে অভিবাসন এবং সংখ্যালঘু, সংস্কৃতি এবং অভিব্যক্তি, রাজনীতি এবং সম্প্রদায়, সমাজ, সেইসাথে বিজ্ঞান, চিকিৎসা এবং শিক্ষা সহ বিগত ২০ বছরে নারীদের নিয়ে প্রসারিত অন্যান্য ক্ষেত্র। এটি অক্সফোর্ড এনসাইক্লোপিডিয়া অব ইসলামিক ওয়ার্ল্ডের ভিত্তি করে রচিত হয়।
জেরুসালেমের পুরনো শহর
জেরুসালেমের পুরনো শহর (העיר העתיקה, Ha'Ir Ha'Atiqah, البلدة القديمة, al-Balda al-Qadimah, Հին Քաղաք, Hin K'aghak' ) হল আধুনিক জেরুসালেম শহরের অভ্যন্তরে অবস্থিত ০.৯ বর্গ কিমি. (০.৩৫ বর্গ মাইল) আয়তন বিশিষ্ট দেয়ালঘেরা অঞ্চল। ১৮৬০ সালে মিশকেনট শানানিম নামক ইহুদি বসতি প্রতিষ্ঠিত হওয়ার আগ পর্যন্ত এই অঞ্চলটি নিয়েই জেরুসালেম শহর গঠিত ছিল। পুরনো শহরটি ধর্মীয়ভাবে গুরুত্বপূর্ণ বেশ কিছু স্থানের অবস্থানস্থল, যেমন মুসলিমদের কাছে ডোম অব দ্য রক ও আল-আকসা মসজিদ, ইহুদিদের কাছে টেম্পল মাউন্ট ও পশ্চিম দেয়াল এবং খ্রিষ্টানদের কাছে চার্চ অব দ্য হলি সেপালচার গুরুত্বপূর্ণ স্থান হিসেবে পরিগণিত হয়। ১৯৮১ সালে এই অঞ্চলটি ইউনেস্কোর বিশ্ব ঐতিহ্যবাহী স্থান হিসেবে তালিকাভুক্ত হয়।
প্রথাগতভাবে পুরনো শহরটি চারটি অসমান অংশে বিভক্ত। তবে বর্তমান অবস্থাটি ১৯ শতক থেকে চালু হয়েছে। বর্তমানে শহরটি মোটামোটিভাবে মুসলিম মহল্লা, খ্রিষ্টান মহল্লা, ইহুদি মহল্লা ও আর্মেনীয় মহল্লা নামক ভাগে বিভক্ত। ১৯৪৮ সালের আরব-ইসরায়েল যুদ্ধের পর পুরনো শহরটি জর্ডান কর্তৃক অধিকৃত হয় এবং এর ইহুদি বাসিন্দাদের উচ্ছেদ করা হয়। ১৯৬৭ সালে ছয়দিনের যুদ্ধে টেম্পল মাউন্টের উপর দুপক্ষের মধ্যে হাতাহাতি লড়াই হয়। এসময় ইসরায়েল পূর্ব জেরুসালেমের বাকি অংশসহ পুরনো শহর দখল করে নেয় এবং পশ্চিম অংশের সাথে একীভূত করে পুরো এলাকাকে ইসরায়েলের অন্তর্গত করে নেয়া হয়। বর্তমানে পুরো এলাকাটি ইসরায়েলের নিয়ন্ত্রণাধীন রয়েছে এবং তারা একে ইসরায়েলের জাতীয় রাজধানী হিসেবে বিবেচনা করে। ২০১০ সালে জেরুসালেমের সর্বপ্রাচীন লেখার নমুনা পুরনো শহরের দেয়ালের বাইরে পাওয়া যায়। ১৯৮০ সালের জেরুসালেম আইন নামক আইন যেটিতে পূর্ব জেরুসালেমকে কার্যকরভাবে ইসরায়েলের অংশ ঘোষণা করা হয় তা জাতিসংঘ নিরাপত্তা পরিষদ প্রস্তাব ৪৭৮ দ্বারা বাতিল ঘোষণা করা হয়। আন্তর্জাতিক সম্প্রদায় পূর্ব জেরুসালেমকে অধীকৃত ফিলিস্তিনি অঞ্চলের অংশ হিসেবে গণ্য করে।
ইতিহাস
বাইবেল অনুযায়ী, খ্রিষ্টপূর্ব ১১শ শতকে রাজা দাউদের জেরুসালেম জয়ের পূর্বে শহরটি জেবুসিয়দের বাসস্থান ছিল। বাইবেলের বর্ণনা মতে এই শহর মজবুত নগরপ্রাচীর দ্বারা সুরক্ষিত ছিল। রাজা দাউদ কর্তৃক শাসিত শহর যেটি দাউদের শহর বলে পরিচিত তা পুরনো শহরের দেয়ালের দক্ষিণ পশ্চিমে অবস্থিত। তার পুত্র রাজা সুলায়মানের শহরের দেয়াল সম্প্রসারিত করেন। এরপর ৪৪০ খ্রিষ্টপূর্বের দিকে পারস্য আমলে নেহেমিয়া ব্যবিলন থেকে ফিরে আসেন ও এর পুনর্নির্মাণ করেন। ৪১-৪৪ খ্রিষ্টাব্দে জুডিয়ার রাজা আগ্রিপ্পা “তৃতীয় দেয়াল” নামক নতুন নগরপ্রাচীর নির্মাণ করেন।
৭ম শতকে (৬৩৭ সালে) খলিফা উমর ইবনুল খাত্তাবের শাসনামলে মুসলিমরা জেরুসালেম জয় করে। খলিফা উমর একে মুসলিম সাম্রাজ্যের অন্তর্ভুক্ত করে নেন। তিনি শহরের বাসিন্দাদের নিরাপত্তার প্রতিশ্রুতি দিয়ে চুক্তিবদ্ধ হন। জেরুসালেম অবরোধের পর সফ্রোনিয়াস খলিফা উমরকে স্বাগতম জানান। কারণ জেরুসালেমের চার্চের কাছে পরিচিত বাইবেলের একটি ভবিষ্যতবাণীতে “একজন দরিদ্র কিন্তু ন্যায়পরায়ণ ও শক্তিশালী ব্যক্তি” জেরুসালেমের খ্রিষ্টানদের রক্ষক ও মিত্র হিসেবে আবির্ভূত হবেন – এমন উল্লেখ ছিল। সফ্রোনিয়াস বিশ্বাস করতেন যে সাদাসিধে জীবনযাপনকারী বীর যোদ্ধা উমর এই ভবিষ্যতবাণীকে পূর্ণ করেছেন। আলেক্সান্দ্রিয়ার পেট্রিয়ার্ক ইউটিকিয়াসের লেখা, উমর চার্চ অব দ্য হলি সেপালচার পরিদর্শন করেন ও উঠোনে বসেন। নামাজের সময় হলে তিনি চার্চের বাইরে গিয়ে নামাজ আদায় করেন যাতে পরবর্তীতে কেউ তার নামাজের কারণকে ব্যবহার করে কেউ পরবর্তীকালে এই চার্চকে মসজিদে রূপান্তর না করে। তিনি এও উল্লেখ করেন যে উমর একটি আদেশনামা লিখে তা পেট্রিয়ার্ককে হস্তান্তর করে। এতে উক্ত স্থানে মুসলিমদের প্রার্থনা করতে নিষেধ করা হয় বলে ইউটিকিয়াস উল্লেখ করেন। ১০৯৯ সালে প্রথম ক্রুসেডের সময় ইউরোপীয় খ্রিষ্টান সেনাবাহিনী জেরুসালেম দখল করে এবং ১১৮৭ সালের ২ অক্টোবর সুলতান সালাহউদ্দিন আইয়ুবী কর্তৃক তা বিজিত হওয়ার আগ পর্যন্ত এতে তাদের কর্তৃত্ব বহাল ছিল। তিনি ইহুদিদেরকে শহরে বসবাসের অনুমতি দেন। ১২১৯ সালে দামেস্কের সুলতান মুয়াজ্জিম নগরের দেয়াল ধ্বংস করেন। ১২৪৩ সালে মিশরের সাথে চুক্তি অনুযায়ী জেরুসালেম জার্মানির দ্বিতীয় ফ্রেডেরিখের হস্তগত হয়। ১২৩৯ সালে তিনি দেয়াল পুনর্নির্মাণ করেন। কিন্তু কেরাকের আমির দাউদ সেগুলোকে ধ্বংস করে দেন। ১২৪৩ সালে জেরুসালেম পুনরায় খ্রিষ্টানদের দখলে আসে এবং দেয়ালগুলো সংস্কার করা হয়। ১২৪৪ সালে খোয়ারিজমিয় তাতাররা শহরটি দখল করে এবং সুলতান মালিক আল-মুয়াত্তাম নগরপ্রাচীর ভেঙে ফেলেন। ফলে শহর আবার প্রতিরক্ষাহীন হয়ে পড়ে এবং শহরের মর্যাদা হুমকির মুখে পড়ে। 100px|thumb|প্রথম সুলায়মান, ১৫৩০
বর্তমান দেয়ালগুলো ১৫৩৮ সালে উসমানীয় সাম্রাজ্যের সুলতান প্রথম সুলাইমান কর্তৃক নির্মিত হয়। দেয়ালগুলো প্রায় ৪.৫ কিমি. (২.৮ মাইল) দীর্ঘ ও ৫ থেকে ১৫ মিটার (১৬ থেকে ৪৯ ফুট) পর্যন্ত উঁচু এবং ৩ মিটার (১০ ফুট) পুরু)। সব মিলিয়ে পুরনো শহরে মোট ৪৩টি প্রহরা টাওয়ার ও ১১ টি গেট আছে। এদের মধ্যে সাতটি বর্তমানে উন্মুক্ত।
পুরনো শহরটিকে ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত করার জন্য ১৯৮০ সালে জর্ডান প্রস্তাব করে। ১৯৮১ সালে এটিকে তালিকাভুক্ত করা হয়। ১৯৮২ সালে জর্ডান একে ঝুঁকিপূর্ণ বিশ্ব ঐতিহ্যবাহী স্থান হিসেবে গণ্য করার অনুরোধ জানায়। জর্ডানের এখতিয়ার নেই উল্লেখ করে যুক্তরাষ্ট্র এই অনুরোধের বিরোধিতা করে। সেসাথে এও উল্লেখ করে যে এক্ষেত্রে ইসরায়েলের সম্মতি প্রয়োজন কারণ তারা প্রত্যক্ষভাবে ইসরায়েলের নিয়ন্ত্রণ করছে। ২০১১ সালে ইউনেস্কো বিবৃতি দেয় যে তারা পূর্ব জেরুসালেমকে অধীকৃত ফিলিস্তিনি এলাকার অংশ বলে গণ্য করে এবং জেরুসালেমের অবস্থান স্থায়ী ভিত্তিতে সমাধান করতে হবে।
জেরুসালেমের অংশ
200px|thumb|আরব বাজার thumb|তুষারাবৃত পুরনো শহর, ২০০৮
মুসলিম মহল্লা
মুসলিম মহল্লা (حارَة المُسلِمين, Hārat al-Muslimīn) হল চারটি মহল্লার মধ্যে সর্ববৃহৎ ও সবচেয়ে জনবহুল অংশ। এটি উত্তর পূর্ব কোণে অবস্থিত। পূর্বে সিংহ দরজা থেকে শুরু করে টেম্পল মাউন্টের উত্তর দেয়াল নিয়ে পশ্চিমে দামেস্ক পর্যন্ত এটি বিস্তৃত। ২০০৫ সালে এখানে ২২,০০০ জন বসবাস করত। অন্য তিনটি মহল্লার মত মুসলিম মহল্লাতেও ১৯২৯ এর দাঙ্গার আগ পর্যন্ত মুসলিমদপাশাপাশি ইহুদি ও খ্রিষ্টানরা বসবাস করত। বর্তমানে এখানে বহু ইহুদি পরিবার বসবাস করে এবং এখানে কয়েকটি ইয়েশিভা রয়েছে। এর মধ্যে প্রধান হল আটেরেট কোহানিম।
খ্রিষ্টান মহল্লা
আরো দেখুন খ্রিস্টানধর্মে জেরুসালেম খ্রিষ্টান মহল্লা (حارة النصارى, Ḩārat an-Naşāra) শহরের উত্তর পশ্চিমে অবস্থিত। এটি উত্তরে নতুন গেট থেকে শুরু করে পুরনো শহরের পশ্চিম দেয়াল নিয়ে জাফা গেট সহ দক্ষিণে বিস্তৃত। এর সাথে ইহুদি ও আর্মেনীয় মহল্লার সীমানা রয়েছে। পূর্বে দামেস্ক গেটে মুসলিম মহল্লার সাথে এর সীমানা রয়েছে। এই মহল্লায় খ্রিষ্টানদের পবিত্রতম স্থান চার্চ অব দ্য হলি সেপালচার অবস্থিত।
আর্মেনীয় মহল্লা
আর্মেনীয় মহল্লা (Հայկական Թաղամաս, Haygagan T'aġamas, حارة الأرمن, Ḩārat al-Arman) চারটি অংশের মধ্যে ক্ষুদ্রতম। আর্মেনীয়রাও ধর্মে খ্রিষ্টান হলেও এটি খ্রিষ্টান মহল্লা থেকে আলাদা। ক্ষুদ্র আকৃতি ও জনসংখ্যা সত্ত্বেও এই অংশে আর্মেনীয় ও তাদের পেট্রিয়ার্কেট স্বাধীনভাবে অবস্থান করছে এবং শহরে সবল অবস্থান ধরে রেখেছে। ১৯৪৮ সালের আরব-ইসরায়েল যুদ্ধের পর চারটি মহল্লাই জর্ডানের অধিকারে আসে। জর্ডানের আইন অনুযায়ী আর্মেনীয় ও অন্যান্য খ্রিষ্টানদেরকে ব্যক্তিগত খ্রিষ্টান স্কুলে বাইবেল ও কুরআনের জন্য সমান সময় দেয়া নিয়ম ছিল এবং এতে চার্চের সম্পদ বাড়ানোতে বাধা ছিল। ১৯৬৭ সালের যুদ্ধ এখানকার বাসিন্দাদের কাছে অলৌকিক ঘটনার কারণে স্বরণীয় হয়ে আছে। এসময় আর্মেনীয় মনাস্টেরিতে দুটি অবিস্ফোরিত বোমা পাওয়া যায়। বর্তমানে ৩,০০০ এরও বেশি আর্মেনীয় জেরুসালেমে বসবাস করে যাদের মধ্যে ৫০০ জন আর্মেনীয় মহল্লায় থাকে। সেমিনারিতে অধ্যয়নরত বা চার্চে কর্মরত কিছু ব্যক্তি সাময়িক বাসিন্দাও এখানে রয়েছে। পেট্রিয়ার্কেট এই মহল্লার জমির ও সেসাথে পশ্চিম জেরুসালেম ও অন্যান্য স্থানের মূল্যবান সম্পদের মালিকানা ভোগ করে। ১৯৭৫ সালে আর্মেনীয় মহল্লায় একটি ধর্মতাত্ত্বিক সেমিনারি স্থাপিত হয়। ১৯৬৭ সালের যুদ্ধের পর ইসরায়েলী সরকার যুদ্ধে ক্ষতিগ্রস্ত চার্চ বা যেকোনো ধর্মীয় স্থাপনা সংস্কারের জন্য ক্ষতিপূরণ দেয়।
ইহুদি মহল্লা
upright|thumb|পশ্চিম দেয়ালের চত্বর thumb|upright|ইহুদি মহল্লা ইহুদি মহল্লা (הרובע היהודי, HaRova HaYehudi, known colloquially to residents as HaRova, حارة اليهود, Ḩārat al-Yahūd) শহরের দক্ষিণ পশ্চিম প্রান্তে অবস্থিত। এটি দক্ষিণে জায়ন গেট থেকে পশ্চিমে আর্মেনীয় মহল্লা নিয়ে উত্তরে কারডো এবং পূর্বে পশ্চিম দেয়াল ও টেম্পল মাউন্ট পর্যন্ত বিস্তৃত। এই মহল্লার সমৃদ্ধ ইতিহাস রয়েছে। খ্রিষ্টপূর্ব অষ্টম শতক থেকে এখানে ইহুদিরা ধারাবাহিকভাবে বসবাস করে আসছে।     ১৯৪৮ সালে এর ২,০০০ ইহুদিকে অবরোধ করা হয় এবং সবাইকে স্থান ত্যাগ করতে বাধ্য করা হয়। মহল্লাটি সম্পূর্ণরূপে অধীকৃত হয় ও এর প্রাচীন সিনাগগগুলো ধ্বংস করা হয়।
১৯৬৭ সালে ছয়দিনের যুদ্ধে ইসরায়েলী ছত্রীসেনারা দখল করার আগ পর্যন্ত এটি জর্ডানের অধিকারে ছিল। কয়েকদিন পর পশ্চিম দেয়ালে প্রবেশের রাস্তা উন্মুক্ত করতে ইসরায়েলী কর্তৃপক্ষ পার্শ্ববর্তী মরক্কোন মহল্লা ধ্বংস করে ফেলার আদেশ দেয়।
১৯৬৭ সাল পর্যন্ত ধ্বংস হয়ে যাওয়া ইহুদি মহল্লা পুনরায় নির্মাণ করা হয়। এখানে বর্তমানে ২,৩৪৮ জন বাস করে (২০০৪ সালের হিসাবমতে) এবং বহু বৃহৎ শিক্ষাপ্রতিষ্ঠান এখানে গড়ে উঠেছে। পুনর্নির্মাণের আগে এখানে যত্নসহকারে খননকার্য চালানো হয়। হিব্রু বিশ্ববিদ্যালয়ের প্রত্নতাত্ত্বিক নাহমান আভিগাদ এই কাজের তত্ত্বাবধান করেন। প্রাপ্ত প্রত্নতাত্ত্বিক ধ্বংসাবশেষ জাদুঘর ও বাইরের পার্কে প্রদর্শন করা হয়। এজন্য পর্যটকদেরকে বর্তমান শহরের দুই বা তিন তলা পর্যন্ত নিচে নামতে হয়।
মরোক্কান মহল্লা
thumb|[[পশ্চিম দেয়াল|কোটেলের সামনের চত্বর খালি করার দৃশ্য, জুলাই ১৯৬৭]] পুরনো শহরে একটি ক্ষুদ্র মরোক্কান মহল্লাও ছিল। ছয় দিনের যুদ্ধ শেষ হওয়ার এক সপ্তাহ পর পশ্চিম দেয়ালে দর্শনার্থীদের বেশি সুবিধা দেয়ার জন্য এটি ধ্বংস করে ফেলা হয়। যে অংশটি ধ্বংস করা হয়নি সেটি বর্তমানে ইহুদি মহল্লার অংশ হিসেবে রয়েছে। এরপর থেকে অমুসলিমরা মাগরিবি ব্রিজ দিয়ে টেম্পল মাউন্টে যেতে পারে। এটি অমুসলিমদের জন্য একমাত্র প্রবেশ পথ।
প্রবেশপথ
ক্রুসেডার রাজ্য জেরুসালেমের সময় জেরুসালেমের পুরনো শহরে চারটি ফটোক ছিল। এদের প্রত্যেকটি একেক পাশে অবস্থিত ছিল। বর্তমানে অবস্থিত দেয়ালগুলো প্রথম সুলায়মান কর্তৃক নির্মিত হয় ও এর ফটক সংখ্যা এগারোটি। তবে সাতটি উন্মুক্ত রয়েছে। ১৮৮৭ সাল পর্যন্ত ফটকগুলো সূর্যাস্তের আগে বন্ধ করে দেয়া হত ও সূর্যোদয়ের সময় বন্ধ করে দেয়া হত। নিম্নোক্ত চার্ট অনুযায়ী ফটকগুলো বিভিন্ন নামে পরিচিত। বিভিন্ন ঐতিহাসিক সময়কালে ও বিভিন্ন সম্প্রদায়ের মাধ্যমে নামগুলো চালু হয়
রফিকউদ্দিন আহমদ
রফিকউদ্দিন আহমদ (৩০ অক্টোবর ১৯২৬ – ২১ ফেব্রুয়ারি ১৯৫২) ছিলেন একজন বাংলাদেশী ভাষা আন্দোলনকর্মী যিনি পাকিস্তানের রাষ্ট্রভাষা হিসেবে বাংলাকে স্বীকৃতির দাবিতে তৎকালীন পূর্ব পাকিস্তানে সৃষ্ট বাংলা ভাষা আন্দোলনে ১৯৫২ সালে নিহত হন। বাংলাদেশে রাষ্ট্রীয়ভাবে তাকে শহিদ হিসেবে ভূষিত করা হয়।
প্রারম্ভিক জীবন
রফিকউদ্দিন ১৯২৬ সালের ৩০ অক্টোবর মানিকগঞ্জ জেলার সিংগাইর উপজেলার পারিল বলধারা গ্রামে জন্মগ্রহণ করেন। তার পিতার নাম আবদুল লতিফ ও মাতার নাম রাফিজা খাতুন। এই দম্পতির পাঁচ ছেলে ও দুই মেয়ের মধ্যে রফিক ছিলেন বড় সন্তান। রফিকের দাদার নাম মো: মকিম।
১৯৪৯ সালে রফিক স্থানীয় বায়রা উচ্চ বিদ্যালয় থেকে মাধ্যমিক সম্পন্ন করে মানিকগঞ্জ দেবেন্দ্র কলেজের বাণিজ্য বিভাগে ভর্তি হন। তবে পড়ালেখে শেষ না করে তিনি ঢাকায় এসে পিতার মুদ্রণশিল্প ব্যবসায় যুক্ত হন। ঢাকায় তিনি পুনরায় তৎকালীন জগন্নাথ কলেজে (বর্তমান জগন্নাথ বিশ্ববিদ্যালয়) হিসাব বিজ্ঞান বিভাগে ভর্তি হন।
ভাষা আন্দোলনে অংশগ্রহণ
right|thumb|শহীদ রফিক স্মৃতি জাদুঘর রফিক ভাষা আন্দোলনের দাবিতে সোচ্চার ছিলেন এবং সক্রিয় একজন আন্দোলনকারী হিসেবে মিছিলে অংশগ্রহণ করেন। বাংলা ভাষাকে পাকিস্তানের অন্যতম রাষ্ট্রভাষা করার দাবিতে ১৯৫২-র ২১শে ফেব্রুয়ারি ঢাকা মেডিকেল কলেজের সম্মুখের রাস্তায় ১৪৪ ধারা ভেঙ্গে ছাত্র-জনতা বিক্ষোভ প্রদর্শন করে। মিছিলটি ঢাকা মেডিকেল কলেজ হাসপাতালের হোস্টেল প্রাঙ্গনে আসলে পুলিশ গুলি চালায়, এতে রফিকউদ্দিন মাথায় গুলিবিদ্ধ হন এবং ঘটনাস্থলেই তার মৃত্যু হয়। মেডিকেল হোস্টেলের ১৭ নম্বর রুমের পূর্বদিকে তার লাশ পড়ে ছিল। ছয় সাত জন আন্দোলনকর্মী তার লাশ এনাটমি হলের পেছনের বারান্দায় এনে রাখেন। তাদের মাঝে ডাঃ মশাররফুর রহমান খান রফিকের গুলিতে ছিটকে পড়া মগজ হাতে করে নিয়ে যান। পরে পুলিশ তার মৃতদেহ মেডিকেল কলেজ হাসপাতালের মর্গে নিয়ে যায় এবং রাত ৩টায় সামরিক বাহিনীর প্রহরায় ঢাকার আজিমপুর কবরস্থানে তাকে সমাহিত করা হয়।